Australoxenella

Australoxenella er en slekt av biller som hører til familien skarabider (Scarabaeidae).

Utseende 
Små (2 - 3 millimeter), korte og brede, litt flate, matte, rødbrune eller brune gjødselbiller. Hodet er kort og bredt (rundt dobbelt så bredt som langt), med tre skarpe lengdefurer i midten. Forkanten er bredt innbuktet. Pronotum er bredere enn langt med rundede sider, i midten med en dyp og bred tverrfure, i lengderetningen med fem eller sju skarpe, smale lengdefurer, mellomrommene mellom furene kan være hevet som lengdekjøler, særlig foran. Dekkvingene er hvelvede, med tre eller fire opphøyde lengderibber, mellomrommene mellom disse gsnaks dypt nedsenkede.

Levevis 
Artene lever i skog av ulike slag. Ingenting er kjent om biologien deres, det er usikkert om de er knyttet til termitter som de fleste andre Stereomerini.

Utbredelse 
Slekten er utbredt i Australia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Stereomerini Howden & Storey, 1992 – ikke i Europa
 Slekten Australoxenella Howden & Storey, 1992
 Australoxenella bathurstensis Howden & Storey, 1992
 Australoxenella concinna Storey & Howden, 1996
 Australoxenella humptydooensis Howden & Storey, 1992
 Australoxenella kalpara Storey & Howden, 1996
 Australoxenella midgee Storey & Howden, 1996
 Australoxenella mirreen Storey & Howden, 1996
 Australoxenella moogoon Storey & Howden, 1996
 Australoxenella peckorum Storey & Howden, 1996
 Australoxenella teeta Storey & Howden, 1996
 Australoxenella wurrook Storey & Howden, 1996
 Australoxenella zborowskii Storey & Howden, 1996

Kilder 
 R.I. Storey og H.F. Howden (1996) Revision of Australoxenella Howden & Storey in Australia (Coleoptera: Scarabaeidae: Aphodiinae). Memoirs of the Queensland Museum 39: 365-380. 
 biolib.cz - Oversikt over stammer og slekter

Eksterne lenker 
 

Gjødselbiller
Biller formelt beskrevet i 1992
Dyr formelt beskrevet av Henry Fuller Howden